b'\n_START_ARTICLE_\nBang\xc5\xb3 optika\n_START_PARAGRAPH_\nBang\xc5\xb3 optika \xe2\x80\x93 optikos \xc5\xa1aka, kuri tyrin\xc4\x97ja dispersij\xc4\x85, interferencij\xc4\x85, difrakcij\xc4\x85, poliarizacij\xc4\x85, \xc5\xa1viesos absorbcij\xc4\x85 ir \xc5\xa1viesos sklaid\xc4\x85 ir kitus rei\xc5\xa1kinius, kuriems negalima pritaikyti geometrin\xc4\x97s optikos spinduli\xc5\xb3 artinio. \xc5\xa0i teorija nenagrin\xc4\x97ja toki\xc5\xb3 efekt\xc5\xb3 kaip kvantinis triuk\xc5\xa1mas optiniuose prietaisuose arba labai ma\xc5\xbeo intensyvumo signal\xc5\xb3 savyb\xc4\x97s.\n_START_SECTION_\nBang\xc5\xb3 optikos artinys\n_START_PARAGRAPH_\nBang\xc5\xb3 optika arba fizikin\xc4\x97 optika yra auk\xc5\xa1to da\xc5\xbenio (trump\xc5\xb3 bangos ilgi\xc5\xb3) bang\xc5\xb3 artinys, naudojamas optikoje, elektrini\xc5\xb3 grandyn\xc5\xb3 teorijoje bei taikomojoje fizikoje. \xc5\xa0is artinys yra tarpinys tarp geometrin\xc4\x97s optikos artinio, kuris ignoruoja bang\xc5\xb3 savybes, ir tikslios elektrodinamin\xc4\x97s teorijos._NEWLINE_\xc5\xa0iame artinyje laikoma, kad bangai nusklidus keli\xc4\x85 artim\xc4\x85 bangos ilgiui arba pra\xc4\x97jus laiko tarpui sulyginamam su bangos periodu, bangos amplitud\xc4\x97 ma\xc5\xbeai pasikei\xc4\x8dia. Bang\xc5\xb3 fizika nagrin\xc4\x97ja bangos amplitud\xc4\x97s ir faz\xc4\x97s poky\xc4\x8diuis laikui b\xc4\x97gant bei bangai sklindant. Tuo tarpu geometrin\xc4\x97 optika apsiriboja vien su bangos faze susijusio dyd\xc5\xbeio - spindulio - nagrin\xc4\x97jimu. Geometrin\xc4\x97je optikoje spindulys yra gaunamas i\xc5\xa1 bang\xc5\xb3 fizikos objekto - bangos fronto. Kiekviename bangos fronto ta\xc5\xa1ke yra br\xc4\x97\xc5\xbeiamas statmuo, statmens kryptis sutampa su geometrin\xc4\x97s optikos spindulio kryptimi \xc5\xa1iame ta\xc5\xa1ke. Spinduliu gali b\xc5\xabti vadinamas ir nykstamai ma\xc5\xbe\xc5\xb3 matmen\xc5\xb3 optinis pluo\xc5\xa1tas._NEWLINE_Optikoje, bang\xc5\xb3 fizikos artinys yra b\xc5\xabtinas tam, kad \xc4\xafskaityt sistemoje galimus difrakcinius efektus. Radiofizikoje, \xc5\xa1is artinys yra naudojamas nagrin\xc4\x97jant radiosignal\xc5\xb3 sklidim\xc4\x85 arti pavir\xc5\xa1i\xc5\xb3. \xc5\xa0is artinys n\xc4\x97ra tinkamas poliarizaciniems difrakcijos efektams numatyti.'